Elementary OS

Το elementary OS είναι μια διανομή Linux βασισμένη στο Ubuntu. Χρησιμοποιεί ένα περιβάλλον εργασίας, το Pantheon, κατασκευασμένο από την ομάδα του project και ενσωματώνει σε μεγάλο βαθμό με άλλες εφαρμογές του λειτουργικού συστήματος, όπως το Plank (a dock), το Midori (τον προεπιλεγμένο διαδικτυακό περιηγητή) και το scratch (έναν απλό επεξεργαστή κειμένου). Αυτή η διανομή χρησιμοποιεί τον διαχειριστή παραθύρων Gala, ο οποίος βασίζεται στον Mutter.
To elementary OS αρχικά ξεκίνησε ως ένα πακέτο θεμάτων για τη διανομή Ubuntu, αλλά αργότερα μετατράπηκε σε μια ξεχωριστή διανομή Linux. Δεδομένου ότι βασίζεται στο Ubuntu, είναι συμβατό με τα πακέτα και τα αποθετήριά του. Χρησιμοπούσε μάλλιστα το κέντρο λογισμικού του Ubuntu για να διαχειριστεί την εγκατάσταση ή αφαίρεση λογισμικού. Από την έκδοση 0.4 Loki όμως το κέντρο λογισμικού Ubuntu αντικαταστάθηκε με το αποκλειστικό κέντρο λογισμικού του elementary OS. Η διεπαφή χρήστη τού στοχεύει στο να είναι διαισθητικό για τους νέους χρήστες, χωρίς να καταναλώνει πολλούς πόρους.

Εγκατάσταση

Το elementary os διανέμεται δωρεάν (με μια προαιρετική δωρεά στην ομάδα ανάπτυξης) σε live cd/usb, από όπου δίνεται η δυνατότητα στον χρήστη να επιλέξει να δοκιμάσει το σύστημα χωρίς να απαιτείται η εγκατάστασή του. Ο εγκαταστάτης είναι ο Ubiquity, ο προεπιλεγμένος εγκαταστάτης για το Ubuntu και τις περισσότερες διανομές που προέρχονται από αυτό.

Εκδόσεις

Η πρώτη σταθερή έκδοση του Elementary OS ήταν η "Jupiter", που δημοσιοποιήθηκε τον Μάρτιο του 2011 και βασιζόταν στο ubuntu 10.10. Από τον Οκτώβριο του 2012 και ύστερα δεν υποστηρίζεται, συνεπώς δεν είναι πλέον διαθέσιμη για κατέβασμα από την επίσημη σελίδα του Elementary OS, εκτός από την ύπαρξη μιας ιστορικής αναφοράς.
Το Νοέμβριο του 2012, η πρώτη δοκιμαστική έκδοση του Elementary OS, που στηριζόταν στο ubuntu 12.04 LTS, -με κωδική ονομασία Luna δόθηκε στη δημοσιότητα. Η δεύτερη δοκιμαστική έκδοση του Luna αποκαλύφθηκε στις 6 Μαΐου 2013, με περισσότερες από 300 διορθώσεις (bug fixes) και αρκετές αλλαγές, όπως βελτιωμένη υποστήριξη για πολλαπλές τοπικές προσαρμογές, υποστήριξη πολλαπλών οθονών και ενημερωμένες εφαρμογές. Στις 7 Αυγούστου 2013, ένα χρονόμετρο αντίστροφης μέτρησης έκανε την εμφάνιση του στην επίσημη ιστοσελίδα του elementary os, που έληγε στις 10 Αυγούστου 2013. Η δεύτερη σταθερή έκδοση του elementary os, Luna, δημοσιοποιήθηκε την ίδια μέρα, και έφερε μια ολοκληρωτική αναδιαμόρφωση και επανασχεδιασμό της επίσημης σελίδας της διανομής.
Το όνομα της τρίτης σταθερής έκδοσης του elementary os (Iris), προτάθηκε τον Αύγουστο του 2013 από τον Daniel Fore, τον ηγέτη του project. Αργότερα μετονομάστηκε σε 'Freya" για να αποφευχθεί η σύγχηση με τη μαχητική ομάδα ISIS. Bασιζόταν στο ubuntu 14.04 LTS, που δημοσιοποιήθηκε τον Απρίλιο του 2014.
Η τέταρτη έκδοση, η έκδοση δηλαδή 0.4, γνωστή και ως Loki, δημοσιοποιήθηκε στις 9 Σεπτεμβρίου του 2016. Σε αυτήν την έκδοση το elementary OS έφτιαξε αποκλειστικές εφαρμογές ηλεκτρονικού ταχυδρομίου (Mail) και κέντρου εφαρμογών (App Center) βασισμένες στις παλαιότερες εφαρμογές που υπήρχαν σε προηγούμενες εκδόσεις του συστήματος (Geary Mail Client & Ubuntu Software Center), καθώς οι παλαιοί τους προγραμματιστές σταμάτησαν να τις αναπτύσουν. Επιπλέον, διάφορες αλλαγές πραγματοποιήθηκαν στο βασικό κώδικα του συστήματος, κάνοντας το πιο γρήγορο και βελτιόνωντας την διαδικασία της εγκατάστασης.